b'\n_START_ARTICLE_\nRAID\n_START_PARAGRAPH_\nRAID je tehnologija pohrane podataka koja kombinira vi\xc5\xa1estruke diskovne pogone u logi\xc4\x8dku jedinicu. Podatke se distribuira po diskovnim pogonima na nekoliko na\xc4\x8dina. Ime za taj na\xc4\x8din je "RAID level". Distribuiranje ovisi o tome koju se razinu (level) zalihosti i performanse (preko paralelne komunikacije) tra\xc5\xbei. Arhitekturom je masovnih spremi\xc5\xa1ta podataka._NEWLINE_Rije\xc4\x8d je kratica engleskog izraza redundant array of independent disks, a izvorno je glasila redundant array of inexpensive disks._NEWLINE_RAID je primjer virtualiziranja pohrane. Prvo su ga definirali David A. Patterson, Garth A. Gibson i Randy Katz na Berkeleyu 1987. godine. Marketinga\xc5\xa1i koji su predstavljali proizvo\xc4\x91a\xc4\x8de RAID-ova su poslije poku\xc5\xa1ali ponovo "izmisliti" izraz radi opisivanja "zalihosne skri\xc5\xbealjke neovisnih diskova" (redundant array of independent disks) kao sredstvo disociranja niskotro\xc5\xa1kovnih o\xc4\x8dekivanja od tehnologije RAID-a._NEWLINE_Pojam RAID se danas rabi kao nadpojam za sheme ra\xc4\x8dunalne pohrane podataka koje mogu dijeliti i replicirati podatke izme\xc4\x91u vi\xc5\xa1e fizi\xc4\x8dkih pogona. Fizi\xc4\x8dki pogoni su "u" RAID-u, kojem operacijski sustav pristupa kao jednom pogonu. Razne \xc5\xa1eme arhitektura su imenovane imenom RAID uz kojeg ide brojka (primjerice, RAID 0, RAID 1). Svaka \xc5\xa1ema omogu\xc4\x87uje razli\xc4\x8ditu ravnote\xc5\xbeu izme\xc4\x91u dvaju klju\xc4\x8dnih ciljeva: pove\xc4\x87ana zalihost podataka i pove\xc4\x87ane ulazno/izlazne performanse.'